Hwotsotenne - Wikipedija

# Hwotsotenne

### Izvor: Wikipedija

Suvremeni Hwotsotenne Indijanac na Moricetown Canyonu u lovu na losose sa ručnom mrežom.

Hwotsotenne (Wet'suwet'en, Witsuwet'en).- Jedna od dvije grane Babine Indijanaca, druga je Nataotin, koji se danas sastoje od tri bande, viz.: Hagwilget, Moricetown i Nee-Tahi-Buhn. Sve ove bande osim Nee-Tahi-Buhna naseljene su kod Hazeltowna u Britanskoj Kolumbiji, Kanada, posljednja je banda nastanjena oko 200 kilometara jugoistočno od njega.

Ime Wet'suwet'en (odnosno Hwotsotenne; varijante su) ugrubo se prevodi kao "People of the lower hills". Ovo pleme danas ima šest seoskih zajednica Hagwilget, Moricetown (Kyah Wiget), Broman Lake (Omineca band; Ominica), Burns Lake (Ts'il Kaz Koh First Nation), Skin Tyee (Skin Tyee Nation), i Nee Tahi Buhn (Francois Lake Tribe).

Domovina Hwotsotenna je Bulkley River čiji se teritorij prostirao sve do Francis Rivera. Swanton im na tome području nabraja 6 sela: Hagwilget (ova banda poznata je i kao Tsitsk), Hwotat, Keyerhwotket, Lachalsap, Tsechah i Tselkazkwo.

Organizacija im je po klanovima, postoji ih 5, to su: Gitdumden (Wolf), Laksamishyu (Fireweed), Tsayu (Beaver), Gilseyhyu (Big Frog) i Laksilyu (Small Frog). Svaki klan ima više kuća koje se sastoje od 'proširenih' obitelji .Svaka kuća ima nasljednog poglavicu (13 za 13 kuća) kao i pod-poglavicu (wing chiefs ili sub-chiefs). Nasljeđe je matrilinearno. Danas, prema samom Wet'suwet'en plemenu, ima oko 5,000 članova koji žive širom teritorija, daleko od kuće.

Dobavljeno iz "http://hr.wikipedia.org../../../h/w/o/Hwotsotenne.html"

Kategorije: Babine | Kanadski Indijanci

##### Views

- Članak
- Razgovor
- Trenutna inačica

##### Traži

##### Drugi jezici

- English